
AUCTOU. 


PROOEMIUM. 


— Veniet  tempu.s,  quo  isla,  quae  imnc  lu- 
tent, in  lucem  «lies  extrahat. 

S (!  n e c a Lib.  VII.  c.  25. 

Quodsi  totius  vitae  humanae  ambitus  ne  suHicit 
quidem  medico,  ut  ullius  possit  accuratius  perscru- 
tari morbi  species,  modibcationes  et  directiones  om- 
nes; annus  eo  celerius,  temporis  spatium,  quo  no- 
bis aegrotorum  observandorum  occasionem  praebe- 
batur, in  praxeos  medicae  coelo  transvolare.,  debet, 
neque  minus  arrogantes  videamur,  nos,  qui  Aescu- 
lapii aedes  sacras  pedibus  vix  tetigerimus,  in  eo 
versari,  quod  de  aliquo  mysteriorum  ejus  gravissi- 
morum sententiam  feramus.  Attamen  initium  fa- 
ciendum, quare  cuique  ad  summos  medicinae'  hono- 
res contendenti  dissertatio  inauguralis  medico-patbo- 
logica  delegatur,  atque  hic  ipse,  non  solum  se  ex- 
perientias medicorum  celeberrimorum  in  intimo  ha- 
bere animo  demonstrare,  sed  etiam  proprias  cupit 


sententias  enarrare.  Quibus  rebus  commoti  ad  ma- 
teriam, cujus  disquisitio  non  tam  in  experientia  ad 
aegrotorum  lectos  acquisita,  quam  in  studio  tlieore- 
tico  niteretur,  ex  amplo  scientiae  medicae  campo 
attingendam  aptiores  videbamur;  ac  nonnullis  insu- 
per bysteriae  casibus  memorabilissimis  inter  clinicas 
exercitationes  oculis  nostris  a fortuna  oblatis,  de 
lioc  ipso  morbo  dissertationem  concipere  incitaba- 
mur. In  qua  autem  tantum  abest,  ut  novam  hyste- 
riae  theoriam  arrogantes  medicis  offerre  conemur, 
ut  potius  arbitria  et  judicia  ab  auctoribus  illustris- 
simis doctissimisque  de  hac  re  prolata  collegerimus, 
ex  comparando  dijudicatis  argumenta  generalia  ex- 
cerpserimus, denique,  sed  perpaucas  tantum  pro- 
prias opiniones  edicere  ausi  simus  maxime  speran- 
tes fore,  ut  existimatores  benevoli  consilium  no- 
strum boe  in  opusculo,  ad  quod  efficiendum  tam 
exiguae  ingenii  vires  praesto  nobis  sint,  non  falso 
ct’edant  et  vituperent,’  sed  animum  nostrum  perti- 
nacem studiorum  his  in  primitiis  benigne  agnoscant. 

I.  NOSOLOGIA. 

rimiim  in  morbi  descriptione  pathologica  et  the- 
rapeutica causa  proxima  ejusque  natura  strictius 
enucleandae  nobis  videntur,  quae  jam  firmiter  con- 
stitutae, atque  omnino  dilucide  illustratae  non  so- 
lum symptomata  causasque  morbi  remotas  facilius 
interpretari  docent,  sed  etiam  diagnosin  ac  thera- 
piam ex  iis  profluentes  magna  cum  fide  indicare 
permittunt.  Itaque  hic  quoque,  quid  sit  hysteria, 
quo  nomine  (l)  ah  omnihus  fere  medicis,  saltem 
recentioribus  idem  intelligitur  morbus,  tentemus  de- 
monstrare. 

Etsi  de  hac  materia  maximae  praecipue  anti- 
quioribus aetatibus  agebantur  controversiae,  et  me- 
dici in  duas  potissimum  partes,  quarum  altera  hyste- 
riain  cum  materia,  altera  sine  materia  proponebant, 
segungebantur;  tamen  inprimis  novissimo  tempore 


(1)  C.  G.  Carus:  adscensum  uteri  — a u Helmont: 
asthma  uterinum  eam  vocanr.  Apud  alios  auctores  mali  hysterici, 
hyslerisDii,  passionis  hystericae  nomina  audit. 

medici  scriptores  celeberrimi  ia  eo  Iere  consen- 
tiunt, ut  nervorum  systema  hysteriae  ducant  fun- 
damentum. Causa  autem,  cur  tam  diversa  fereban- 
tur de  hac  re  judicia,  optime,  ut  iios  quidem  pu- 
tamus, ex  sequentibus  eminet  momentis: 

1)  E directione  varia,  ad  quam  in  seculoruin 
decursu  vergebat  ars  medica  universa. 

2)  Ex  errore  a multis  commisso,  quum  morbi 
causas  proximas  ita  dictas  ac  remotas,  non  raro  in 
morbis,  praecipue  in  lijstcria,  se  impicem  tam  pro- 
creantes, quam  augentes,  minus  stricte  distingue- 
rent. 

3)  Ex  mali  ipsius , si  cum  viro  doctissimo 
Schoenlein  loqui  volumus,  symptomatibus  Pro- 
teo mutabilioribus  (1). 

4}  E complicationibus  denique  discrepantissi- 
mis,  quibus  cum  aliis  morbis  liysteria  conjungitur. 

Ad  primam  supra  allatam  medicorum  partem, 
qui  in  corporis  humoribus  lentis,  spissis,  degenera- 
tis indolem  viderunt  hysteriae,  complures  referendi 
sunt  auctorum  antiquorum,  rccentiorum  autem  pauci, 
fortasse  unicus  I)r.  Ilerrmann  Schnaiihert  Ei- 
scnbcrgensis  (2),  ita,  ut  magna  cum  pertinacia  omnium 
fere  aequalium  suorum  arbitrium  oppugnet,  ac  sic 

(1)  J.  L.  Schoenlein:  Allgemeine  und  specielle  Palholo- 
gie  uml  Tlierapie,  2.  Auflage.  Wurzburg  1832.  Th.  IV,  p.  142. 

(2)  Ilerrmann  S c li  na  ul)  er  t : lieitrag  zur  Krkennlniss  des 
■VVesens  der  lljimchondrie  und  Hyslerie.  Kisenherg  1827. 

itidem  in  illum  errorem,  quo  causam  efUicientem, 
aut  vitium  morbo  demum  procreatum  pro  causa 
proxima  ipsa  sumat,  delapsus  est.  Ad  secundam 
partem  nonulli  scriptores  prioris  aetatis,  et  maxima 
pars  praesentis  pertinent,  quorum:  Wi  Iliam  Cul- 
len,  Frid.  Jalin,  August.  Ferdinand.  Wolff, 
Dliam  de  Siebold,  Ch.  L.  Ulursinna,  Itlason 
Good,  C^August.  Carus,  F.  15.  Osiander,  J. 
L.  ScUoenlein,  Georg.  Rieser  nominari  suffi- 
ciat. IVos  plane  cum  iis  consentimus,  atque  in  opi- 
nione nostra  morbi  quoque  casu  memorabili  con- 
firmati sumus,  ubi  hjsteriae  symptomata  omnium 
specierum  et  integritate  clarissima  adjiaruerunt,  sine 
turbatione  notabili  systematis  sanguiferi,  et  organo- 
rum reproductionis  postea  demum  in  mali  decursu 
accedente,  ac  ubi  nervina  pura,  si  hoc  verbo  uti 
liceat,  excellentissimum  prae  se  ferebant  effectum, 
optimoque  gaudebant  successu. 

Quamvis  'autem  tam  largam  auctoritatem  judi- 
cio nostro  jam  habeamus,  tamen,  antequam  pro  vero 
proponendi  ejus,  et  pro  tali  diligentius  explicandi 
veniam  nobis  petamus,  necesso  est,  ut  thesin  viri 
doctissimi  Sclinaubeit,  atque  affirmantium  ipsam, 
omnino  fero  defossam,  huc  et  illuc  tantum  germi- 
nantem, sed  ex  eo  nullo  modo  jam  falsam  argu- 
mentis idoneis  ac  sufficientibus  devincamus.  Pona- 
mus igitur  causam  proximam  liystcriac  humores 
lentas,  spissas,  degeneratas  esse  in  organismo,  in- 

terrogandum  deinde  nobis  erit,  quibus  rebus  illa 
morbi  causa  generatiin  innotescat,  ac  per  commuta- 
tiones materiarum  et  functionum  corporis,  quae 
symptomata  vocari  solent,  eam  intelligi  responden- 
dum. Porro  quaeramus,  quae  symptomata  sint  hy- 
steriae  primaria,  ad  quod  ipse  dicit  (1)  vir  doctis- 
simus Scbnaubert,  spasmis,  convulsionibus,  idio- 
syncrasiis  maxime  atfectas  esse  hysteuicas,  quae 
profecto  non  tam  degenerationem  humorum,  quam 
turbationem  systematis  nervorum  indicant.  Praete- 
rea haec  symptomata  non  solum  subito  altera  in 
altera  transsultant,  sed  non  minus  velociter  nascun- 
tur atque  evanescunt,  momenta  iterum  magis,  nisi 
fallamur,  ad  nervorum  mala,  quibus  ejusmodi  sym- 
ptomatum mobilitas  propria  est,  quam  ad  vegeta- 
tionis vitia  pertinentia.  Denique  aetas,  temperamen- 
tum et  constitutio,  quae  hysteriae  opportunissima 
sunt,  nequaquam  in  infarctis  eam,  sed  in  efficacia 
nervorum  conversa  radices  agere  satis  nobis  per- 
suadent. 

Sub  praesidio  igitur  gynaecologorum  peritissi- 
morum,  naturaeque  legibus  innitentes  causam  Iiy- 
steriae  proximam  in  nervorum  atque  inprimis  qui- 
dem gangliorum  sj-^stemate  sedere,  uti  rem  discepta- 
tam, pronuntiare  sententiam  audemus,  et  in  subti- 
liorem ejus,  quantum  licet,  expositionem  transimus: 

■ ■ ■ > 

(1)  Dr.  Herrmann  Schnaubert.  1.  c.  p,  55. 

(iuomoflo  certe  Iiogj  respecta  ex  eltera  parte,  qui 
nervorum  vitia  generatim,  in  feminis  existeiitia, 
hystcriam  vocet  (1),  ita  non  minus  ex  altera  parte, 
qui  plexus  gastricos  maxime  affectos  credat  (2), 
aut  singula  organa  ex  hysteria  laborantia  pro  sin- 
gulis mali  specicbus  recipiat  (3),  excedere  modum 
nobis  videtur.  Nos  vero  in  eo  cuin  medicis  do- 
ctissimis convenimus,  ut  gangliorum  systema  rami- 
ficatione  sua  universa  solum  morbo  praebeat  (4), 
qui  porro  e discrepantia  inter  ganglia  et  cerebrum 
cum  peculiari  modo  aucta  maxime  illorum  irritabi- 
litate originem  trahat  (5);  atque  denuo  symptomata 
morbi,  gangliis  ramisque  eorum  discordibus,  aut 
singulis  praevalentibus,  modo  hoc,  modo  illo  in  or- 
gano, cui  ganglia  praesint,  mulierum  autem  praeci- 
pue in  genitalibus,  hic  tam  late  extensis,  et  maxi- 
mam vim  in  organismum  totum  exercentibns  efful- 

(1)  Aug.  Ferdinand  Wol  ff  t Ueher  die  NerventiLel.  Ber- 
lin  <1804.  p.  5. 

Robert  Wliytt:  Sairtmtliclie  2ur  praklischen  Aritieilaindc 
gehOrige  Schriften  — ous  dem  Engliscben.  Leipzig  1771.  p.  238. 

(2)  Elias  V.  Siebol  d:  Erkennlniss  ii.  Heilung  derFrauen 
zimmerkxanklieiten.  Fraiikfurt  n.  M.  1811,  Tli.  I.  p,  325. 

(3)  I.  L.  Schoeni  ei  n:  1.  c.  Th.  IV.  p.  143  et  seq. 

(4)  J.  C.  Mende:  Krankheiten  der  Weiber.  Th.  I.  p.  297. 

~ Chambon  de  Bloutuux:  Des  HLaludies  des  B^illes.  T.  I. 
p.  121.  ' 

(5)  C.  G.  Carus:  Lehrbuch  der  Gynaekologie.  2.  Aufl. 
Leipzig  1828.  Th.  I.  p.  235. 

Friedr.  Jalin:  Klinik  der  chronischen  Krankheiten.  Arn- 
sladt  1815.  Th.  I.  p.  802. 


/ 

geimt.  (lualis  tamen  degeneratio  illa  ganglioram 

sit,  specialiter  explicare  omnino  nequimus , itaque, 

si  jam  de  aucta  eorum  irritabilitate  supra  diximus, 

addere  tantum  nobis,  hanc  irritabilitatem  ex  iniqua, 

extra  normam  tendente  sympathici  nervi  evolutione 

evadere,  permissum 'sit;' quare  enim  vir  doctissimus 

Kieser  ('l),  morbum  organorum  et  systematum 

formatione  unica  in  humiliori  gradu  permanente  aut 

retrogrediente  constare  contendens,  bysteriain  non 

pro  inorbo’ipso,  sed  pro  dispositione  ad  morbum 

crescente  interpretatur.  Minus  apte  sane,  ut  nobis 

* 

saltem  videtur,  opportunitatem  illam,  quae  existere 
nequit,  quin  cerebrum  et  plexum  solarem  discordia 
reddat,  et  organismi  sic  aegritudinem  efficiat,  malum 
ipsum  potius  vocandum  esse  credentibus. 

Plura  de  hac  edicere  materia  praesens  vetat 
scientiae  status  medicinalis,  attamen,  antequam  hoc 
capitulum  finiamus,  et  in  secundum  transeamus,  id, 
quod  postea  accuratius  illustrabimus,  constitutionem 
mulierum  universam  irritabilitati  auctae  peculiarem 
imprimere  imaginem,  qua  hysteria  integra  exoritur 
ita,  ut  fere  apud  feminas  solummodo  reperiatur, 
nunc  tantum  memoremus.  — 

II.  SYMPTOMATA  MORBI. 

Jam  autem,  quum  hysteriae  indoles  et  natura 

(1)  1>.  G.  Kieser:  System  der  IVIedizin.  Halle  1817.  Th. 
I.  Kap.  11. 

constitutae  sint,  symptomata  facilius  ex  iis  proxieun. 
tia  illustrare,  atque  essentialia,  i.  o.  ex  causa  proxima 
profluentia,  ab  accidentalibus,  aliis  morbis  aut  secun- 
dariis , aut  simul  cum  hysteria  attamen  sine  nexu 
cum  ea  decurrentibus,  aut-  tandem  ipsis  causis  re- 
motis, corpus  infestantibus  procreatis*  accuratius 
xlistinguere  possumus.  Essentralrbus  igitur  sympto- 
matibus omnes,  quae  systematis  et  gangUoriim  et 
nervorum  reliquorum  auctam  irritabilitatem  prae- 
sentem nobis  affirmant,  organismi  mutationes  adnu- 
merandae  sunt:  . . < 

1.  Spasmi  et  dolores  modo  hoc  modo  il- 
lud organum,  aut  multa  simul  occupantes: 

a)  In  genitalium  systemate*  plerumque  dolor 
trahens,  ligamentorum  uteri  teretium  et  latorum  di- 
rectionem sequens,  regionem  usque  ad  sacram  sese 
extendens;  praeterea  coeundi  appetentia  vel  aucta 
vel  minuta,  animi  mollities  inter  coitum , atque  ex 
ea  facta  relaxatio  permagna  post  coitum  (1);  pecu- 
liaris doloris  sensus  in  meiistruorum  initio ; constri- 
ctio denique  spasmodica  circa  uterum,  qui  quasi  iii 
altum  cum  vehementia  trahi  videtur  mulieribus,  glo- 
bus ita  dictus  a medicis  hystericus,  tanquam  sym- 
ptomata gravissima,  quae  etiam  fere  nunquam  de- 
esse  solent  in  hysteria,  observantur. 

h)  Quod  ad  organa  uropoetica  saepe  dolorem 


(1)  Elias  V.  Siebolcl:  1. 


c.  Th,  II.  i>.  163. 

coutrah entem,  imo  ardentem  nonnunquam  circa  ve- 
sicam . urinariam  cum  mingendi  vehementi  cupidi- 
tate, urinam  tamen  guttatim  destillantem  invenimus. 

c)  In  chjlopoetico  sj^stemate  gangliorum  alle- 
ctiones per  constrictiones  ac  tormina,  et  intestino- 
rum et. ventriculi,  minus  lienis,  raro  hepatis,  saepe 
in  oesophagum  adscendeutia,  sub  attactu  leniori  in- 
crescentia, sub  pressu  autem  profundiori  non  so- 
lum non  aucta,r  sed' etiam  levata  cognoscuntur.* 

’ d)  Porro  organa  respiratoria  partim  a dolori- 
bus trahentibus  et  prementibus,  partim  ab  angustiis 
atque  asthmatibus,  quae  vero  ad  exiguum  tantum 
tempus  durantia,  et  quia  aegra,  siquidem  respiratio 
paululum  impedita- sit,' tamen p inpriinis  cum  aliqua 
contentione,  libere  et  profunde  spiritum  haurire  po- 
test (1),  sicuti  sine  periculo  brevique  praetereuntia 
se  manifestant,  affecta  percipimus.  . Quibus  insuper 
singultus  frequentes  atque  oscitationes  non  minus, 
quam  risus,  cachinnationes  et  fletus ,.  nulla  aut  mi- 
nima causa  excitata,  sunt  addenda. 

e)  Caput  dolores  modo  lancinantes,  modo  ur- 
gentes, modo  torquentes,  vel  alterum  latus  univer- 
sum, vel  partem  tantam  exiguam  praesertim  supra 
arcum  sujjerciliarem,  quorum  hi  clavus  hystericus, 
illi  hemirania  vocantur,  infestant. 

f)  In  musculis  voluntati  hominis  subjectis  a 


(1)  J.  I..  S c h o e n 1 e i n 1.  c.  Th.  IV.  p.  146. 

tremore  palpebrarum  et  pinnarum  narium,  a pan- 
cllculatlone  extremitatum  usque  atl  convulsiones,  dis- 
tentionem surarum  et  ipsum  tetanum  spasmi  inten- 
duntur (1). 

2.  Irritabilitas  sensuum  aucta,  hallucina- 
tiones atque  idiosyncrasiae: 

a)  Visui  permagna  inest  sensibilitas  erga  omnem 
lucem  splendidam  et  colores  candentes;  simul  ae- 
grotae haud  raro  visionibus  vexantur,  phantasmati- 
bus, photopsiis,  scintillationibus  atque  aliis,  ad  quod 
etiam  nonnulli  auctores  visum  extremis  digitis, 
scrobiculo  cordis  etc.  adnumerandum  contendunt  (2), 

b)  Auditus  aeque  irritabilis  est,  quum  non  so- 
lum strepitu,  sonis  stridulis,  sibilantibus  ac  serran- 
tibus; sed  etiam  sermone  clariori  vehementer  et  in- 
grate jam  afficitur,  eodemque  modo  ac  visus  audi- 
tiones subjectivas  sicuti  susurrum,  tinnitum  sonos- 
que singulares,  qui  plane  non  adsint,  procreat. 

c)  Olfactui  feminarum  hystericarum  nonnulli 
odores  acres,  praecipue  suaves  ingrati,  alii,  ceteris 
hominibus  taedium  creantes,  grati,  uti  inter  omnes 
fere  constat,  videntur;  praeterea  varios  ille  sentit 
odores  peculiares  sine  ulla  causa  efficiente.  ' 


(1)  Ch  amLon  de  Montaux  1.  c.  T,  I.  p.  125J, 

(2)  F.  n.  Os  i and  er:  tJeher  die  Enlwicklungslcranklieiten 

in  den  «lullienjahren  des  weildiclien  Gesclileclils.  Tiibine  l}r>0 
Th.  IT.  p.  304.  ■ “ ‘ 

Geist  des  Herru  v.  Leihuitz,  aus  d.  FraiizUs.  Tli.  I.  p.  TO. 

d)  Quod  ad  gustatum,  sicuti  in  statu  naturali 
valde  propinquus  olfactui,  ita  etiam  in  alienationi- 
bus suis  huic  persimilis  est;  id  nempe  speciale  ha- 
bet, ut  mulieribus  alterius  rei,  saepe  ultra  omnes 
alimentorum  fines  sitae,  cupiditatem,  alterius  ad  ci- 
bum quadrantis  fastidium  excitet;  quae  porro  ae- 
grotae permultis  saporibus  subjectivis  infestentur, 
et  maximus  earum  cibi  appetitus,  si  vix  cibum 
ipsum  gustaverint,  plerumque  jam  sit  sedatus  (1). 

e)  Tactus  denique,  quamquam  itidem  omnes 
res  externas,  organismum  appellentes  maximopere 
sentit,  magnamque  copiam  cum  voluptatum,  tum  do- 
lorum gignit,  tamen  multo  uberiores  sensus  subje- 
ctivi reperiuntur,  qui  in  quibusvis  corporis  partibus 
multiplici  modo  oriuntur,  et  ab  hystericis  quasi 
miri  et  inauditi  multis  verbis  nobis  describuntur 
atque  explicantur.  — 

3,  Somnus  abnormis  et  somnia. 

Somnus  hystericarum  ex  regula  levissimus  est, 
quare  sono  lenissimo  saepe  jam  suscitantur,  inquie- 
tus insuper,  non  continens,  ita,  ut  aegrotantes  cre- 
bro quidem  ad  somnum  inclinentur,  sed  breve  tem- 
pus tantum  dormiant,  (lua  etiam  inquietudine  ma- 
gis magisque  cyescente  semisomnes  cubant  mulie- 
res, omnia  fere  circum  eas  peracta  conspicientes,  imo 
verba  haud  raro  facientes,  (luibus  somnia  vivida, 

(1)  G.  Fr.  Mosi:  Encycloiiaetlie  rlcr  medizinischen  u.  chi- 
rurgischen  l‘raxis.  Leipzig  1033,  Th.  I.  p.  798. 

celeriter  variantia,  tumultuosa,  usque  in  ipsum  som- 
nambulismum intensa  consociantur  (1). 

4.  Aegrotationes  animi. 

Phantasia  hic  sine  duhio  praevalet,  cogitationes 
feminarum  hystericarum  quemvis  existentiae  exce- 
dunt terminum,  omnia  aliter,  quam  re  vera  sint, 
animadvertunt,  ac  sentiunt^  mentis  exaltatione  non- 
nunquam  excandescunt,  atque  ideis  tumidis  sine  ta- 
men vigore  et  energia  comprehenduntur.  Praeterea 
magis  minusve  in  iis  animi  mobilitatem,  diffiden- 
tiam, astutiam,  calliditatem,  simulationem  et  falla- 
ciam observamus  (2). 

Ad  accidentalia  symptomata,  quae  autem  vitia 
organismi  ex  ipsa  nervorum  disharmonia  sese  evol- 
ventia nobis  significant,  eaque  de  causa  ad  morbi 
diagnosin  et  therapiam  gravissimi  sunt  momenti,  se- 
quentia pertinent: 

1.  Vitia  sanguific ati onis  et  circulationis. 

Sanguis  maxima  ex  parte  nimis  tenuis,  rubens, 

pulsus  parvus,  frequens,  irregularis,  mutabilis;  porro 
saepe  palpitationes  cordis  brevi  quiescentes;  calor 
et  frigus  cito  variantes;  itidemque  lipothymiae,  syn- 
cope, asphyxia  inveniuntur. 

2.  Vitia  secretionis  et  excretionis. 

Secretiones  atque  excretiones  ex  regula  varia- 


ti) C.  G.  Carus,  I.  c.  Th.  I.  j),  2o0. 
(2)  G.  Hlost,  1.  c.  Th.  I.  j,.  199. 

biles,  excretio  alvi  aut  obstructa,  aut  resoluta,  ma- 
gna cum  inclinatione  ad  aeris  in  intestinis  forma- 
tionem, ex  qua  inflationes,  ructns  et  ipse  vomitus 
nascuntur;  urina  plerumque  limpida,  haud  raro  tur- 
bida; menstrua  copiosa,  parca  aut  retenta  repe- 
riuntur. 

Jam  omnia  haec  symptomata,  quae  magis  mi- 
nusve  unaquaque  in  hysteria  occurrunt,  attamen  sive 
singula,  sive  plura  simul  conjuncta  eminent;  quae 
ceterum  repentine  cum  vehementia  existunt,  celeri- 
ter que  aut  evanescunt,  aut  ab  aliis  et  excipiuntur, 
et  depelluntur,  nostra  saltem  opinione  nondum  suf- 
ficiunt, ut  feminam,  in  qua  hujusmodi  animadverta- 
mus, hystericam  vocemus;  aut  certe  nullo  modo  jus 
nobis  jam  tribuunt  signa  ea  hysteriae  exquisitae, 
sed  tantum  incipientis  habendi.  ‘Potius  ad  exquisi- 
tam necesse  nobis  videtur,  ut  symptomata  supra 
relata  non  solum  ex  ordine  certo,  quasi  morbi  cf- 
flgiem  demonstrantia,  componantur;  sed  etiam  se- 
cundum typum  aliquem  periodice  hac  consociatione, 
cum  vehementia  majori,  oculis  nostris  obveniant. 

Ili  paroxysmi  sic  dicti  hysterici,  rectius  exa- 
cerbationes, quia  nunquam  omnia  plane  tolluntur 
mali  symptomata,  quamquam  inter  se  valde  discre- 
pant, tamen  sub  norma  aliqua  redigi  possunt,  cujus 
brevi  descriptione  capitulum  hoc  comdudamus.  Hu- 
jusmodi igitur  accessioni  instanti  plerumque  pro- 
dromi complures  sicuti  moestitia,  lassitudo  corpo- 

rjs,  convulsiones,  sint  exiguae,  hallucinationes  atque 
alii  per  horam,  irno  per  diem  antecedunt;  quos  gra- 
vitas, torpor,  gelu  extremitatum ; spasmi  leviores, 

$ 

scilicet  oscitationes,  pandiculationes,  suspiria,  risus, 
fletus,  palpitatio  cordis,  inquietudo  atque  angor  in- 
sequuntur, usque  dum  totus  aegrotantium  organis- 
mus a convulsionibus,  cum  conscientiae  non  per- 
fecta repressione,  corripitur  (1).  Sed  aliis  in  casi- 
bus aliter  quoque  progredi  solent  exacerbationes, 
ita,  ut  systema  chylopoeticum  magis  afficiatur,  mu- 
lieres aut  clavum  hystericum,  aut  hemicraniam  sen- 
tiant, nauseent,  borborygmi  ructusque  exoriantur, 
ac  per  vomitum  impetus  finiatur,  in  quo  cutis  arida, 
pulsus  parvus,  duriusculus,  frequens,  post  ipsum 
autem  aegrotae  languidae,  valdeque  afflictae  obser- 
vantur (2). 

III.  DIAGNOSIS  HYSTERIAE.  ' 

Multi  morbi  hysteriae  subsimiles  primo  tantum 
adspectu  et  negligentiori  contemplatione  permisceri 
cum  ea  possunt,  quia  similitudo  tantum  existit  eo- 
rum et  singulorum  hysteriae  symptomatum  fortius 
effulgentium,  aut  exacerbationum,  nullo  modo  au- 
tem hysteriae  integrae;  itaque  facillimo  origine, 
processu  et  ipsorum  symptomatum  similium  diffo- 


(1)  Goergel:  Encyclopedle  des  Sciences  me'dicinales. 

(2)  G.  Fr.  Mosi,  I.  c.  TIi.  I.  i*.  801. 

rentia  distinguuntur,  scilicet;  epilepsia,  chorea  Sti 
Viti,  asthma,  urinae  difficultates,  imo  inflammatio- 
nes e.  g,  carditis,  quam  cum  hysteria  confundi 
posse  nonnulli  auctores  affirmant  (1).  Sed  alii, 
praetermissis  iis,  supersunt  morbi  duo  non  solum 
periodis  singulis,  sed  etiam  omni  suo  decursu  hj- 
steriae  prope  accendentes,  atque  idcirco  compara- 
tionem cum  ea  accuratiorem,  et  perscrutationem  di- 
ligentiorem  desiderantes:  Hypocliondriasis  et  Chlo- 
rosis,  quorum  haec  non  semper,  nonnullis  tamen 
formis  (2)  ei  fit  propinquior. 

1.  Quod  ad  malum  hypochondriacum  plures 
scriptores  illud  et  hysteriam  unum  habent  morbum, 
diversum  tantum  sexu  virili  ac  nmliiebri,  uti  Sy- 
denham,  Tissot  (3),  Selle,  Joerg  (4),  Ca- 
rus; quorum  judicium  a vero  quidem  non  abhor- 
rere videtur,  si  negari  ‘non  potest,  ex  altera  parte 
utroque  malo  quod  ad  sedem,  .symptomata  et  de- 
cursum similitudinem  permagnam  inesse,  ex  altera 
parte  differentias  eorum  ex  aeque  disjuncta  orga- 
nismi virilis  et  muliebris  formatione  interpretari  (5) 
permissum  esse.  Quum  autem,'  uti  nos  saltem  pu- 

(1)  J.  L.  Sclioenlein,  1.  c,  Tli.  IV'.  p,  147. 

(2)  Lnd.  Choulant:  Lelirbucli  der  Patliologie  u.  Therapie 
des  DIensclieu.  Leipzig  1834.  p.  259. 

(3)  Tissot:  Ueber  die  Nerven  xi.  ibre  Kranbb.  Leipz.  1781. 

(4)  J.  C.  G,  Joerg:  Handbucb  der  Krankbeilen  des  menscb- 
licben  Weibes.  Leipzig  1809.  p.  586, 

(5)  C.  G.  Carus,  1.  c.  Tb.  I.  p.  237. 

tamus,  rem  hanc  dijudicare  omnino  non  liceat,  pro- 
pter morbos  hos  diversos,  integerrimos  non  in  ho- 
minibus homogeneis,  sed  tantum  heterogeneis  occur- 
rentes, itaque  comparationi  strictiori  magis  minusve 
se  subducentes;  in  controversiam  descendere  noli- 
mus, sed  similitudinem  et  discrepantiam  ex  ordine 
inquiramus  (1). 

a.  Similia: 

1)  Sedes  utriusque  mali  praecipue  in  abdo- 
mine, et  quidem  gangliorum  in  systemate  est. 

2)  Utruinque  cum  spasmis  conjunctum. 

3)  In  utroque  mentis  imaginandi  et  cogitandi 
facultas  affecta. 

4)  Symptomata  eorum  singulatim,  aut  accumu- 
late causis  exiguis  excitantur,  aut  adaugentur. 

5)  Tandem  utrumque  habet  decursum  diutur- 
num, non  periculum  vitae  minatur,  attamen  difficil- 
lime sanatur,  nisi  in  aetate  provectiori  speciem  ad- 
sumat  leniorem. 

b.  Discrimen  utriusque  (2). 

1)  Morbus  hypochondriacus  tantum  in  viris, 
hysteria  in  feminis  fere  reperitur. 

2)  Ab  altero  systema  chylopoeticum,  ab  altera 
genitalium  inprimis  afficitur,  quia  in  abdomine  vi- 

(1)  Williain  Cullen:  Anfangsgriimle  iler  praklisclien  ArZ’ 
neilcunst,  aus  dem  Engl.  Th.  III.  p.  589  et  se^.  — 

(2)  Fr.  Jalin.  1.  c.  Th.  I.  p.  195. 

rili  illud,  in  muliebri  hoc  systema  magis  extensum 
est,  et  gravioris  momenti, 

3)  In  hypochondriacis  anima  altior,  in  hystericis 
humilior,  si  hoc  verbo  utar,  maxime  aegrotat. 

4.  Illorum  corpus  valde,  horum  minus  laborat. 

5.  Exacerbationes  mali  hypochondriaci  non  tam 
insignes  et  validae,  sed  loogin(][uae,  hysteriae  fortes 
sunt,  cito  tamen  transeunt. 

Haec  brevissime  allata,  si  probe  notantur,  fa- 
cillime utrumque  morbum  diversae  omnino  esse  fa- 
rinae intelligendum  puto. 

2.  Chlorosis  porro  talia  nobis  offert: 

a.  Hysteriae  similia. 

1.  Unam  et  alteram  in  feminis  praesertim  ob- 
servamus. 

2.  Praeterea  fere  scmper  menstruorum  vitia 
in  iis  occurrunt. 

3.  Utrumque  morbum  spasmi  varii,  angor  at- 
que asthma  comitantur. 

4.  Similia  in  iis  existunt  hallucinationes  et 
idiosyncrasiae. 

b.  Attamen  largiora  et  majora,  quibus  uterque  mor- 
bus valde  differt,  sunt  momenta. 

1.  Chlorosis  ex  regula  in  virginibus  pubescen- 
tibus, hysteria  non  solum  in  his,  sed  etiam  in  femi- 
nis aetatis  provectioris  gignitur. 

2.  Altera  colorem  cutis  albidum,  subviridem, 

altera  candidum,  ruLore  plerumque  tenello  mixtum 
nobli»  praebet. 

« 

3.  Illius  prostratio  reproductionis  saepe  causa, 
liujns  semper  productum  est. 

4.  Cblorosis  denique  brevi  ac  pubertate  per- 
fecta praeterire  solet  (1),  hjsteria  e contrario  tum 
non  evanescit  sed  adaugetur. 

IV.  AETIOLOGIA. 

1.  Dispositio  ad  hysteriam  in  unico  fere, 
uti  jam  dictum,  sexu  muliebri  invenitur,  cujus  non 
modo  nervorum  systema  universum  sensibilius  est, 
quare  rebus  externis  corpus  intrantibus  facilius  et 
fortius  afficitur;  celerius,  vehementius,  sed  minus 
constanter  reagit;  permagnam  igitur  mobilitatem  in 
lucem  profert;  sed  etiam  sympathicus  nervus  prae- 
cipue explicatus  praevalet,  itaque  sensualitas  summa 
in  nervorum  orbe  viget;  cujus  posthac  organismus 
totus  tenerior,  eoque  modo  vi  irrumpenti  minus  re- 
sistens; muliebria  insuper,  permagni  certe  in  hyste- 
ria  momenti  (2),  latissima  jam  supra  dicta  exten- 
sione, et  gravissima  efficacia  reperiuntur.  Viros  id- 
circo morbus  talis  aut  rarissime,  et  quidem  illos 
tantum,  quorum  constitutio  femininae  similis  est, 


(1)  Kalts  chmid:  dissertatio:  Vidua  triginta  annorum  chlo- 
rosi  laborans.  Jenae  1752. 

(i)  C,  G,  Carus,  l-  c.  Th,  I.  j»,  234  et  se<j. 

jpsGj  uti  multis  magis  arrideatj 
organismo,  tam  diversis  partibus  gaudente,  tainque 
vario  modo  aliter  exculto  in  viro  ita  commutatus 
est,  ut  sub  hjpochondriae  specie  hic  sese  ostendat. 

Quod  autem  ad  secundam  opinionem  attinet, 
compluribus  et  recte  quidem  logomachia  apparebit; 
si  quis  enim  contendit  liysteriam  in  viro,  i.  e.  hy- 
pochondriam  multis  momentis  conversam  esse,  eam 
scilicet  organa  alia  afficere  majoris  vis  in  corpore 
virili,  natura  alia  instructam  esse,  quia  tota  ratio 
liysteriae  gignens  indolem  distincta  sit  in  mulieribus 
atque  in  viris;  nihil  aliud  profecto  exprimit,  quam 
omnino  alium  esse  morbum  (2).  Sicuti  igitur  morbi 
similes  e.  g.  testiculorum  atque  ovariorum  eo  iidem 
haberi  nullo  modo  possunt,  quoniam  alterum  sexus 
prioris  organum  alteri  sequioris  respondere  videtur, 
ita  non  minus  etiam  hypochondriam  et  hysteriam 
morbum  eundem  vocari  non  est  concedendum. 

Dispositio,  ad  quam  ex  evagatione  illa,  quae 
nobis  ignoscatur,  denuo  vertamus,  in  corpore  mu- 
liebri existens  per  constitutionem  etiam  congenitam 
aut  acquisitam,  tenello  habitu,  crebra  coloris  in  fa- 
cie mutatione,  sanguinis  circulatione  mobilissima  et 
variabili,  charactere  instabilissimo,  animi  alfectioni- 

(1)  Louyer  Will  ermay:  Traite  des  maladies  nerreuses 

p.  60. 

(2)  Haas  e:  Uel)er  bie  Erkenntniss  und  Kur  der  chronischen 
Kranklieilen.  Th.  II.  p.  282. 

bus  mutabilissimis,  sensu  vividissimo  ac  sensibilitate 
permagna  elucentem  (1);  atque  haec  iterum,  si  jam  > 
adsit,  per  nimiam  matris  indulgentiam,  vitam  desi- 
dem,  libros  libidinosos  et  musicam  mollem  ac  dul- 
cem majus  majusque  capit  incrementum. 

Dispositio  praeterea  haereditaria , a matre  in 
filiam  transiens,  haud  raro  observatur  (2),  quae  ta- 
men res  a priori  non  valde  differt,  saltem  simul 
cum  illa  saepe  occurrit.  . 

Denique  circa  pubertatem  summam  accedit  al- 
titudinem, quo  tempore  quoque  saepissime  primas 
agit  radices  hysteria , atque  circa  cessantes  menses 
aut  dispositio  denuo  minuitur,  aut  morbus  tamen 
hoc  tempore  exortus  cum  vehementia  tanto  majori 
ac  pertinacia  mulieres  afficit.  ' 

2.  Causae  occasionales: 

a.  Omnia  huc  pertinent,  quae  destinationi  mu- 
liebri adversantur,  quare  etiam  virgines  seniores, 
caelibes,  et  viduae  juniores,  nec  non  uxores,  non 
concipientes,  praesertim  si  vir  impedimentum  fuerit, 
hjsteria  laborantes  invenimus. 

h.  Omnia  porro,  quae  corpus  debilitant,  ner- 
vorum, inprimis  gangliorum  irritabilitatem  augentia, 
e.  g.  coitus  frequentior  (3),  graviditates  crebriores, 
celeriter  alia  aliam  suhsequentes , lactationes  diu- 


(1)  Elias  V.  Siebold.  1.  c.  Th.  I.  p.  327. 

(2)  G.  Er.  Illo  st.  1.  c.  Th.  I.  p.  803. 

(3)  Tissot.  1.  c. 


28 


turnae,  onania;  animi  insuper  affectiones  deprimen- 
tes, quales  sunt:  amor  infelix,  non  satisfactus,  ae- 
mulatio etc.  Luc  referantur. 

c.  Varii  deinde  morbi  et  vitia  organismi  ipsius, 
ex  parte  altera  genitalium,  vitia  menstruationis, 
menses  copiosiores  et  frequentiores,  morbi  uteri  at- 
que ovariorum;  ex  parte  altera  organorum  aliorum, 
cordis,  hepatis,  lienis  etc.,  quae  tamen  saepius  hy- 
steriae  producta  quam  causae  nobis  videntur;  aut 
saltetn,  si  causae  sint,  magis  per  aliud  valent,  vitia 
ad  a et  b nominata  gignentia  et< impellentia;  siqui- 
dem e.  g.  morbos  ovariorum  conceptioni  obstare 
negari  non  potest.  Jam  autem  morbus  memoran- 
dus nobis,  qfii,  quum  dispositio  permagna  adsit, 
nonnunquam  omnia  symptomata  bysteriae  propria 
evocat,  cum  causa  tamen  cessante  simul  plerumque 
evanescentia.  Helminthiasis  huc  spectat,  atque  en- 
tozoorum  praecipue  taenia,  in  femina,  uti  morbi 
casus  memorabilissimus  nobis  docuit,  constitutione 
supra  explicata  praedita,  affectus  hystericos  exci- 
tans praestantissimos  ac  vehementissimos',  qui  po- 
stea taenia  medicamentis  optimo  successu  adbibitis 
expulsa  cito  sublati  sunt,  feminamque  in  secunda 
valetudine  reliquerunt. 

d.  Sunt  tandem,  qui  exanthematibus  chronicis, 
retrogradis  hysteriam  per  metastasin  exoriri  con- 
tendunt. 


(1)  c.  G,  Carus,  1.  c.  TIi.  I.  r*  236. 

V.  DECURSUS  ET  EXITUS  MORBI. 

Ilystcria  dein  altero  aiit' altero  modo,  disposi- 
tione causisqiie  occasionalibus  accedentibns  exorta 
morbus  est  diuturnus,  organismo  aegrotarum  plane 
intextus;  si  circa  pubertatem  gignitur  circa  menses 
cessantes  mitigatus,  aut  omnino  terminatus;  atque 
hoc  in  decursu  exacerbationibus  distinctus.  Exacer- 
bationes autem  non  solum  in  diversis  mulieribus, 
aut  in  vario  mali  gradu,  sed  etiam  in  eadem  femina 
modo  leniores,  modo  fortiores ; modo  e reproductio- 
nls  organis,  modo  ex  nervorum  orbe  eifulgentes; 
modo  ab  exiguis,  modo  a gravioribus  rebus  appel- 
lentibus excitatas,  imo  sponte  natas  observamus. 
Singulae  jam  descriptae  subito  tolluntur,  aegrotan- 
tes post  ipsas  magnam  sentiunt  lassitudinem,  ingens 
ex  toto  earum  corpore  erumpit  sudor,  larga  descen- 
dit urina  modo  liquida,  modo  turbida;  hallucinatio- 
nes aliquae  per  tempus  adluic  continuantur;  etiam 
paralyses  haud  raro  organorum  nonnullorum,  aut 
convulsiones  partiales  ex  accessione  relinquuntur. 
Attamen,  quod  ad  morbum  generatira,  rarissime, 
rebus  tantum  externis  fauste  adjuvantibus;  medico 
ad  ultimum  in  incepta  curatione,  si  apta  sit,  perse- 
verante; aegrota  in  praeceptorum  obedientia  per- 
manente; ac  malo  leviori  gradu  procedente  sanatur. 
Exacerbationes  tunc  magis  magisque  rariores  et  de- 
biliores fiunt,  nonnisi  gravioribus  causis  evocantur, 

et  tandem  omnino  desinunt.  Itidem  porro  sympto- 
mata reliqua  sensim  ac  singulatim  evanescunt,  et 
prorsus  fere  mulieres  a malo  liberantur,  ita  tamen, 
ut  facile  recidant  in  morbum,  nisi  diligentissimo 
vitae  genere,  rebusque  supra  indicatis  faventibus  id 
potuerint  impedire.  3Iulto  frequentius  autem  ab 
hysteria  per  totam  vitam  homines  vexantur,  valde 
contenti,  si  malum  non  usque  iu  summum  intendi- 
tur gradum,  aut  infelices  afficit  exitus,  nunc  accu- 
ratius nobis  demonstrandos. 

Q,uae  igitur  ex  hysteria  diuturniori,  magis  ex- 
culta originem  trahunt  corporis  vitia,  haec  sunt: 

1.  Paralyses  incompletae  et  musculorum,  tam 
voluntatis  arbitrio  obnoxiorum,  quam  ei  non  subje- 
ctorum, et  nervorum,  praesertim  sensuum. 

2.  Inflammationes  chronicae  organorum  vehe- 
mentissime infestatorum,  maxime  genitalium,  rarius 
cordis  atque  aliorum,  quae  saepe  induratione,  in- 
tumescentia, hydrope,  imo  totius  organi  degenera- 
tione absolvuntur  (1). 

3.  Vitia  digestionis,  chylificationis  et  sanguifl- 
cationis. 

4.  Praeterea  affectiones,  quae  magis  ex  ipsis 
nervorum  turbationibus  nascuntur,  sicuti  aut  nym- 


(1)  J.  L,  Schoeni  e in  1.  c.  Th.  IV.  p.  155. 

phomanla,  facilitas  aboriendi,  aut  melancholia  (l), 
mania  et  fatuitas  (2). 

5.  3Iors  tandem  ex  altera  parte  inter  exacer- 
bationes imminet  pectoris  angustiis,  congestionibus 
ad  cerebrum,  indeque  orta  apoplexia  (3),  ex  altera 
parte  febri  sensim  sensimque  explicata. 

\I.  CADAVERUM  SECTIO. 

Parte  pathologica  hujus  materia  absoluta  in 
therapeuticam  transire  nobis  permitteretur,  nisi  de 
cadaverum  quoque  sectionibus,  deque  per  eas  in- 
ventis nonnulla  adjicere  idoneum  et  gratum  nobis 
videretur;  quae,  etiamsi  homini,  jam  defuncto,  imo 
secato  non  prosunt,  nos  tamen  de  morbi  sede  atque 
indole  certiores  faciunt,  quo  Iit,  ut  principia  con- 
stituta observantes,  inde  securitate  majori  agendi 
instructi  mulieribus  multis  tum  vitae  servandae  diu- 
turnioris, cum  valetudinis  magis  minusve  redden- 
dae facultatem  nobis  afferunt.  Sectiones  autem, 
quodcunque  nobis  adducunt  subsidium,  quantum- 
cunque idcirco  res  sunt  necessariae;  tamen  non  mi- 
nus fallaces,  captiosae,  ct  difficiles  apparent  ita,  ut 
a viris  tantum  ad  secandum  aptissimis,  corporis  hu- 
mani structurae  et  texturae,  physiologicae  et  patho- 
logicae peritissimis,  nullorum  consiliorum  et  rerum 


(1)  Lu  clwig  Choulanl  1.  c.  p.  726. 

(2)  Georget  1.  c. 

(3)  Rulli  er,  enryclopeclie  fles  Sciences  medicinales. 

secundariorum  rationem  habentibus,  vitia  primaria 
solummodo,  gravissima,  ad  rem  pertinentia  accura- 
tissime ac  tranquillimc  iutucntibus  si  perficiantur 
atque  observentur,  sincera  et  invicta  nobis  possint 
exhibere  argumenta,  (iuain  ob  sectionum  earumque 
dijudicationum  difficultatem,  perturbationem  et  mo- 
bilitatem, praecipue  nervosis  morbis  consumptorum, 
permultis  alea  videbitur,  si  de  sectione  loqui  volu- 
mus hominum  hjsteria  mortuorum;  quod  quidem 
nullo  modo  auderemus,  nisi,  ut  virorum  illustrissi- 
morum, virtutibus  supra  relatis  praeditorum  non- 
nulla de  Iiac  re  comperissemus,  nobis  contigisset. 
Primo  huc  spectant  vitia  organorum  sanguiferorum, 
cliylopolHicorum,  uropoeticorum  et  genitalium : ova- 
ria indurata,  amplificata,  tumida,  materiam  serosam, 
subfiavam,  nigricantem,  pinguem,  caseo  similem, 
terrenam  etc.  haud  raro  continentia;  tubae  uteri  de- 
generatae; etiam  hjdrops  pericardii,  structurae  cor- 
dis deformitates  (l)  etc.,  quae  in  prognosi  indi- 
canda, ac  therapia  constituenda  maximi  sunt  mo- 
menti, quorum  autem  descriptionem  latiorem  atque 
accuratiorem  opusculi  hujus  brevitas  non  permittit; 
ac  quae  ipsa  secundum  sententiam  nostram  saepius 
allatam  non  stricte  pertinent  ad  rem,  sed  in  or- 
ganorum illorum  morbis  declarandis  melius  possunt 
explicari.  Itaque  cetera  tractemus. 


(1)  G.  F.  Most  1.  c.  Tb.  I.  i>.  002. 

Secundo  scilicet  nervorum  ipsorum 'anomaliae, 
et  sympathici  tumores  (i)>  decoloratio,  ejus  ra- 
morum aucta  copia,  consociationum  cum  nervis 
aliis  multiplicatio  (2);  et  medullae  spinalis  sigua 

irritatae,  color  rubens  (3),  texturae  vitia  huc  refe- 

<• 

renda  (4). 


VII.  PROGNOSIS. 

Prognosis,  quod  ad  vitam,  bona,  quia  hysteria 
ne  in  summo  quidem  fastigio  per  se  homines  ne- 
care solet,  nisi,  sit  rarissime,  inter  exacerbationes 
apoplexia,  extra  eas  complicationibus,  aut  morbis 
secundariis  vitae  periculum  minatur.  Quod  tamen 
ad  sanationem,  mala  est,  longinquum  enim  per  tem- 
pus, uti  satis  memoratum,  in  organismo  haeret,  dif- 
ficillime eradicatur,  facillime  autem  recrudescit.  Jam 
exacerbationes  singulae  eo  pejores,  quo  vchemcii- 
tiores,  quo  levioribus  exoriuntur  causis,  praecipue 
si  syncope,  tetano  imo  asphyxia  liniuntur.  Sym- 
ptomatum reliquorum  hemicrania  et  cardialgia,  cor- 
pori inimicissima,  maxima  vi  in  universum  vitae 


(1)  Cru  veillii  er,  anatomie  italliologique.  Paria  1028.  Li- 
vraison  I.  Pi.  3. 

(2)  Lobstein,  de  nervi  syjnpafliici  humani  fabrica,  usu  et 
morbis.  Parisiis  1823.  p.  50  elc. 

(3)  Harlefs,  Jahrbucher  der  Medizin  u.  Chirurgie.  Nurn- 
berg  1814.  Tli.  II.  p.  41. 

(4j  A.  44.  Otio:  Leliibucli  der  patliolooischen  Anatomie. 

Berlin  1830.  Th.  I.  p.  451. 

orbem  irrumpunt.  Ceterum  prognosis  secundum 
constitutionem  aegrotantium , aetatem,  siquidem  hy- 
stcria,  circa  menses  cessantes  genita,  summa  cum 
pertinacia  mulieres  infestat,  denique  secundum  con- 
ditiones externas  variat. 

vm.  THERAPIA. 

Haec,  sicuti  in  morbo  unoquoque,  liic  etiam  in 
duas  maxime  dividenda  partes,  quarum  altera  indi- 
cationes veras  proponendas,  altera  ipsas  aptissime 
explendas  demonstrat. 

Indicationum  autem  tres  maximopere  existunt: 

1.  Indicatio  propbylactica.  Scilicet  morbus  quam 
maxime  praecavendus  est, 

2.  Indicatio  radicalis.  Ipse  nihilominus  exor- 
tus aut  plane  delendus,  aut,  quodsi  ut  fiat  minus 
contigisset,  quin  magis  magisque  'explicetur  prohi- 
bendus, aut  saltem  morbi  secundarii  amovendi 
sunt. 

3.  Indicatio  palliativa.  Tandem  exacerbatio- 
nes simul  cum  symptomatibus  vebementioribus , vi 
majori  corpus  infestantibus,  aut  retinendae,  aut,  ut 
rariores  lenioresqiie  egrediantur,  efficiendum. 

Ile  his  tamen  indicationibus  satisfaciendis,  cum 
a viris  illustrissimis  tam  variis  in  locis,  tam  larga 
atque  idonea  scripta  sunt,  momenta  tantum  gravis- 
sima ad  perficiendum  opusculum  proferre  brevis- 

sime,  atqiic  ad  auctores  lectores  benevolos  rejicere 
sufliciat. 

Ad  1.  Cura  propliylactica.  Puellam  igitur 
animadvertentium,  constitutione  hysterica,  si  ita  di- 
cere liceat,  instructam,  eamque  per  mollem  matris 
blanditicm  atque  indulgentiam , per  filiae  inclinatio- 
nes praeternaturales  constitutionem  magis  magisque 
evolutam  observantium,  nostrum  est  praescriptis 
diaeteticis,  educatione  apta  suadenda,  vitae  ratione 
rei  conveniente  constituenda  mali  semina  germinan- 
tia exstinguere.  Cui,  si  obtemperatum  fuerit,  prode- 
rit, medicamenta  autem,  si  suppeditaverimus,  aut 
niliil  efficient,  aut  plane  nocebunt  (1). 

Ad  2.  Cura  radicalis.  Attamen  non  tam  feli- 
ces, ut  liystcriam,  etiamsi  omnem  dederimus  operam, 
emergentem  impediremus,  nullo  modo  animum  jam 
amittamus,  potius  id  summis  viribus  adpetamus, 
ut  corpus  aegrotans  a morbo  denuo  liberemus,  aut 
saltem  malum  progrediens  retineamus,  quia,  si  radi- 
ces in  organismo  egerit  firmiores , difficillime  ab 
ope  medica  adiri  potest  ac  plane  exstirpari.  Ad 
quod  parficiendum  copia  innumerabilis  medicamen- 
torum proposita  et  adbibita  est,  cujus  ad  praestaii- 
tissima  (2)  anodyna,  antispasmodica,  nervino,  prae- 
cipue in  dosibus  minutis  et  satis  longe  frequentata; 

(1)  Aug.  Ferd.  Wolff,  1.  c.  p.  101. 

(2)  Cliaml)ou  de  Monlaux,  — C.  G.  Carus.  — Elias 
A e Si  e b olli  I.  c. 

<lein  remedia  roborantia,  tonica,  amara;  porro  fon- 
tes medicati  (1),  balneae,  lavationes  atque  inunctio- 
nes corroborantes  et  sedantes;  denique  vis  electri- 
ca (2),  galvanismus  (3)  et  magnetismus  (4)  adnu- 
meranda  sunt.  Usum  eorum  'et  morbi  casus  varii, 
et  scripta  allata  docent,  ad  magnetismum  tantum  ad- 
jiciamus, eum,  siquidem  generatim  cum  cautela,  hic 
cum  maxima  adbibendum  esse  (5),  nisi  sensibilita- 
tem  summopere  auctam,  valde  intendere  adliuc,  ita- 
que detrimenta  atrocissima  alFerre  velimus  (6).  De- 
nique non  praetereamus  vitae  quoque  rationem  diae- 
teticam bysteriao  curandae  non  solum  necessariam, 
sed  etiam  praecipuam  esse  conditionem. 

Ad.  3.  Uura  palliativa.  Exacerbationes  hic  ma- 
xime respiciendae,  quae,  cum  ex  altera  parte  peri- 
culosiores, quam  re  vera  sunt,  appareant,  ex  al- 
tera vim  criticam  liaud  raro  seciim  habeant,  quam 
maxime  expectative  curandae  sunt.  Respiratio  ta- 
men angustissima  facta,  apparatus  ad  inhalationem, 

♦ 

(1)  Kre y si g;  UeLer  den  Gebrauch  der  nalurlichen  unil 
kiinslliclien  Blineralwasser.  Leipzig  1925. 

(2)  Til).  C a rallo:  Versncli.  liber  die  Theorie  und  Anwen- 

dung  der  medizinischen  Elekirizitfit,  axis  dem  BngI,  Leipz.  1769. 

(3)  Fr.  II.  Mari  ens;  Vollst^ndige  Anweisung  zur  thera- 
pexilischen  Anxvendung  des  Galvanismus.  Weissenfels  1803. 

^(4)  C,  A.  F.  Kliige;  Versxich  einer  Ilarstellung  des  ani* 
inalischeu  Magnelismus  ais  Ileihnitlcl.  Uerlin  1611. 

(5)  E.  II.  Osi  an  der,  1.  c.  Tli.  II.  p.  222. 

(6)  Joh,  Slieglilz;  Ueber  den  lliierischen  Blagnelisinus. 
Ilannover  1814.  12.  Abschnitt. 

quem  Miidge  (1)  invenit  adhibendus;  hemicrania 
veliementissima , dolorificentissima , remedio  ab 
II  imly  praescripto  optime  curanda.  Tetanus,  si 
causa  respicitur  medicamentis  nervinotonicis;  car- 
dialgia,  vomitus  atque  alia  antispasmodicis  et  ano- 
djnis  tollenda. 

(7)  F.  B.  Osionder,  1.  c.  Th.  II.  p,  142, 

VITA, 

®igo,  Carolus  JIelmuth,  Posnaniensis,  mense  Novembri 
a.  MDCCCXIj  patre  Carolo,  matre  IlenrieUa,  e gente 
Reissigery  quos,  Deo  favente,  adhuc  suj)erstites  veneror, 
natus  ct  confessioni  cvangelicae  addictus  sum.  Primis 
literarum  rudimentis  imbutus  Posnaniense  Gymnasium, 
quod  t.  t.  viris  111.  Sioc  ct  Jacoh,  directoribus,  florebat 
adii,  ct  per  annos  tres  ct  dimidium  institutionibus  prae- 
ceptorum humanissimorum  usus  sum,  quorum  viri  111. 
Sloc  ct  Jacoh,  directores,  Prof.  JSuchowski,  Prof.  3Iarlin, 
Prof.  Czivalina,  Prof.  Muellery  Prof.  iVaimowski  insigni 
benevolentia  atque  indulgentia  morum  et  studiorum  du- 
ces mihi  fuerunt.  Testimonio  maturitatis  munitus,  artis 
medicae  studio  operam  navaturus  Bcrolini  ab  111.  Aug. 
Soeckli,  t.  t.  Rectore  Magnifico  dic  XIX.  mens.  Octobr. 
MDCCCXXXI.  numero  civium  academicorum  almae  uni- 
versitatis litterariae  adseriptus,  nomenque  apud  111,  JFV. 
llufeland  t.  t.  ordinis  medicorum]  Decanum  quam  ma- 
xime spectabilem  professus  sum.  Praelectionibus  111. 

hujus  Universitatis  Professorum  de  singulis  universae 
medicinae  doctrinis  per  quadriennium  sequentibus  interfui: 

Beat.  RudolpJii,  de  encyclopaedia  et  methodologia 
scientiae  artisque  medicae,  de  ostcologia,  de  anatomia 
corporis  humani  universa,  de  anatomia  organorum  sen- 
suum. Iu  arte  cadavera  rite  secandi  Beat.  Jludolphi  et 
111.  ScJilemm  mihi  duces  fuerunt 5 Cei.  Dove,  de  physice; 
111.  MitscJierlich f de  chemia;  111.  Lhik,  de  botanice,  de 
historia  naturali,  de  pharmocologia,  de  toxicologia,  Cei. 
Michelefj  de  logice  et  philosophiae  encyclopaedia;  IU. 
LicMensieitty  de  zoologia  generali;  Cc\.  Hoiho,  de  Goethii 
vita  et  scriptis;  111.  3Iueller,  de  physiologia  hominis  spe- 
ciali et  cxperimcntali,  de  generationis  physiolugia,  de 
anatomia  pathologica;  111.  Osann,  de  materia  medica,  de 
doctrina  fontium  soteriorum ; Cei.  fcA*,  de  pathologia  et 
therapia  generali  et  de  semiotices  clementis;  111.  Riisf, 
de  chirurgia  generali  et  speciali , de  morbis  oculi 
humani,  ct  de  morbis  syphiliticis;  111.  TKagner,  do 
pathologia  ct  therapia  speciali,  de  medicina  forensi;  111. 
Klvge,  de  fascias  imponendi  arte,  de  doctrina  ossium 
fractorum  et  luxatorum,  de  arte  obstetricia  thcoretica  ct 
practica;  111.  Juengken , de  morbis  oculi  humani;  DI. 
Stejfens,  de  psychologia. 

Exercitationibus  clinicis  interfui  ct  medicis,  ct  chi- 
rurgicis, ct  ophthalmiatricis,  nec  non  obstetriciis:  III. 
Osanti^  Nob.  de  Graeje,  111.  liust,  111.  Busch,  111.  Bariels, 
111.  Kluge. 

Quibus  omnibus  praeceptoribus  meis  Illustrissimis, 
Celeberrimis,  optime  de  me  meritis  maximas,  quas  ha- 
beo, ago  gratias.  Nunquam  eorum  memoriam  tempus 
delere  valebit. 

Jam  vero  tentaminibus  philosophico  et  medico,  nec 

% 

non  examine  rigoroso  coram,  gratioso  medicorum  ordine 
rite  superatis,  spero  tore,  ut  dissertatione  thesibusque 
publice"  defensis,  summi  medicinae  et  chirurgiae  honores 
in  mc  conferantur. 

THESES  DEFENDENDAE. 


Nervorum  systema  plurimorum  morborum  est  sedes. 

II. 

Matris  imaginatio  ad  foetus  conformationem  influit. 

III. 

Vermes  intestinales  ex  generatione  aequivoca  oriuntur. 

IV. 

Tracheotomia  in  angina  membranacea  est  rejicienda. 


V 


/“ 


